Som studiemedlem af a-kassen optjener du retten til få dagpenge, hvis du skulle blive ledig efter din sidste eksamen. På den måde har du sikret dig selv en indtægt som nyuddannet og kan få hjælp til at komme stærkt videre.
Har du været medlem af a-kassen i mindst 1 år, før du afslutter dit studie, har du ret til dagpenge fra første dag som nyuddannet, hvis du står uden job. Derudover hjælper a-kassen dig med at huske, hvad du skal gøre for at få ret til dagpenge som nyuddannet. Derfor er det en god idé at melde sig ind i a-kassen tidligt på studiet, så du ikke glemmer det senere under en travl studietid.
Hvis du melder dig ind, når der mindre end 1 år tilbage af dit studie, vil du først have ret til dagpenge, når karensperioden på en måned er overstået. Du går altså glip af en måneds dagpenge som nyuddannet ved ikke at blive studiemedlem af a-kassen i tide.
Hvis du har mindre end 2 måneder tilbage af dit studie, og du endnu ikke er medlem af en a-kasse, kan du ikke længere blive studiemedlem af a-kassen via IDA. Her skal du tilmelde dig direkte via Akademikernes A-kasse, hvor du kan søge rådgivning.